మాలిబు, కాలిఫోర్నియా
ప్రస్తుతం
సర్.
ఏంటి సంగతి, రాల్ఫ్?
మీ మేనల్లుడు వచ్చాడు.
దీన్ని కాస్త బాక్సులో పెడతారా, ప్లీజ్?
మాక్సిమో మావయ్య!
హ్యూగో! మాలిబుకు తిరిగి స్వాగతం.
హ్యాపీ బర్త్ డే.
నేను ఎన్నో వారాలుగా దీని కోసం ఎదురుచూస్తున్నాను.
మరైతే, ఈ ఏడాది నాకోసం ఎంత పెద్ద సర్ప్రైజ్ ఏర్పాటు చేశావు?
నీ ప్రైవేటు జెట్ లో ఏదైనా మంచి చోటుకు తీసుకెళుతున్నావా?
నేను షాంఘైలో బూట్లు కొనుక్కోవచ్చా?
అదీ, నువ్వు దాదాపు అలాంటి ప్రయాణమే చేయబోతున్నావు.
నీకిప్పుడు పధ్నాలుగేళ్ళు కాబట్టి, పెద్దవాడివి అవుతున్నావు కాబట్టి,
నీకు నా జీవిత కథ చెప్పాలని నిర్ణయించుకున్నాను.
నీ దగ్గర లక్షల డాలర్ల డబ్బు ఉంచుకుని,
నాకు బహుమతిగా ఒక కథ చెప్పబోతున్నావా?
నన్ను నమ్ము, హ్యూగో...
...నేను నీకిప్పుడు చెప్పబోయే
విషయాలను ఎంత డబ్బుతోనూ కొలవలేము.
కానీ పేదవాడిగా ఉన్న నువ్వు, గొప్ప ధనికుడివి ఎలా అయ్యావో నాకు ఇప్పటికే తెలుసు కదా.
నువ్వు మెక్సికో లో పేదవాళ్ళు నివసించే చోట పెరిగావు,
అలా, అలా, అలా, ఇప్పుడు నీకు యాభైకి పైగా కంపెనీలున్నాయి, అంతేగా.
అయితే, అవును. నా దగ్గర చాలా ఇళ్ళున్నాయి,
బోలెడు కార్లున్నాయి, తెల్లగా ఉన్న బట్లర్ ఉన్నాడు.
నూటికి నూరు శాతం. నేనతని పుట్టుపూర్వోత్తరాలు కనుక్కోవడానికి డి.ఎన్.ఎ పరీక్ష కూడా చేయించాను.
కానీ నేను ఈ స్థాయికి ఎలా చేరుకున్నానో నువ్వు తెలుసుకోవడం ఎంతో ముఖ్యం.
నీకు మన కుటుంబ చరిత్రతో ఎలాంటి సంబంధం లేదు.
నట్లు పడకుండా నువ్వు స్పానిష్ కూడా
సరిగా మాట్లాడలేవు.
నేను స్పానిష్ మంచి మాట్లాడతాను.
ఆపు. ఆపు.
వినడానికి దారుణంగా ఉంది.
ఇది నా కథ, అంతేకాదు...
అన్నింటినీ మార్చేసిన ఒక ప్రదేశం కథ కూడా.
ఇది షాంఘై కంటే ఎందుకు బాగుంటుందో కాస్త చెబుతావా?
ఇది మంచి పద్ధతి కాదు.
బహుశా ఇది పనిచేస్తుందేమో చూద్దాం.
మాక్సిమో మావయ్యా, ఈ కథ ఎలా మొదలైంది?
చాలా మంచి ప్రశ్న, హ్యూగో.
ఈ కథ ఎక్కడ మొదలైందంటే... అకపుల్కో.
నా యుక్త వయసులో,
బాగా డబ్బుండి, బాగా పేరు సంపాదించిన వారికి, అకపుల్కో ఆటవిడుపు కేంద్రంగా ఉండేది.
ఎల్విస్ ప్రెస్లీ, లిజ్ టేలర్, కేరీ గ్రాంట్...
నాకు వాళ్ళలో ఒక్కరి గురించి కూడా తెలీదు.
నోర్ముయ్. నేను చెప్పడంలో లీనమైపోయాను.
అక్కడి ఆటవిడుపు కేంద్రాల్లో ప్రధానమైనది లాస్ కొలీనాస్.
అన్ని రిసార్టులలోకీ అత్యంత ఠీవిగా ఉండేది.
లాస్ కొలీనాస్ మరియు అకపుల్కో టూరిస్టులకు మనోరంజకమైన విహార స్థలాలుగా ఉండేవి.
కానీ అక్కడి స్థానికుల కథ మాత్రం వేరుగా ఉండేది.
ఎనిమిదేళ్ళు వచ్చేసరికి,
నా కుటుంబానికి సాయం చేయడం కోసం నేను చేయగలిగినవన్నీ చేసే వాడిని.
కానీ మెరుగైన జీవితం గడిపే ఏకైక మార్గం మాత్రం
లాస్ కొలీనాస్ లో ఉద్యోగం దక్కుంచుకోవడమే.
అచ్చం డాన్ పాబ్లో లాగా.
డాన్ పాబ్లో బోనిలా గతంలో నిరాశ్రయుడిగా వీధుల్లో ఉండేవాడు
తన ప్రతిభా పాటవాలతో లాస్ కొలీనాస్ లో ఉద్యోగం కొట్టేశాడు.
నా దృష్టిలో, అతనొక లెజెండ్.
అతను మా బస్తీకి తిరిగి వచ్చిన రోజు నాకు ఇప్పటికీ గుర్తుంది.
డాన్ పాబ్లో! నేను పెద్దయ్యాక నీలా అవ్వాలని కోరుకుంటున్నాను!
ఆలోచించి మాట్లాడడం నేర్చుకో, అబ్బాయి.
ఇదిగో... ఇది తీసుకో.
లాస్ కొలీనాస్
అతనికి దూరంగా ఉండరా.
అతను అక్రమంగా సంపాదిస్తాడని నేను నీకు చెప్పానా లేదా!
ఆరోజు రాత్రి మా ఇంటి మేడమీదికి వెళ్లి
ఏదో ఒకరోజు నేను లాస్ కొలీనాస్ లో ఉద్యోగం సంపాదిస్తానని, అప్పుడు మన పరిస్థితి
మెరుగుపడుతుందని మా చెల్లికి చెప్పాను.
ఆ విషయంలో నాకు ఎలాంటి అనుమానం లేదు.
నాన్నా, సమయం వచ్చింది. నేను చేయాలనుకున్న ఉద్యోగం మొదటిరోజు.
నాకేమైనా సలహా ఇస్తావా?
సరేలే, ఇంకోసారి ఇద్దువు గాని.
ఏదేమైనా, ఈరోజు నన్ను గమనిస్తూ ఉండు, సరేనా?
దీన్ని ఎట్టి పరిస్థితుల్లో పాడుచేయాలని అనుకోవడం లేదు.
కేవలం నాకోసం మాత్రమే కాదు, మన కుటుంబం కోసం.
మీ అమ్మమ్మ మమ్మల్ని
పెంచడం కోసం మూడుచోట్ల పనిచేసేది.
అంతేకాదు, ఆవిడ చూపు మందగించింది,
అలా ఎంతకాలం చేయగలదో కూడా మాకు తెలీదు.
చెప్పడానికి మీ నాన్న ఇక్కడ లేకపోవచ్చు, కానీ మేమిద్దరం నిన్ను చూసి చాలా గర్విస్తున్నాం.
బస్ డిపోలో నీ సహోద్యోగులందరూ నిన్ను ఎంతో ఇష్టపడతారు.
మాక్సిమో.
ఐ లవ్ యూ, అన్నయ్యా!
నువ్వు ఇంటికి వచ్చేసరికి భోజనం సిద్ధం చేసి ఉంచుతాను.
ఆగు. ఆగాగు. ఆవిడ మా అమ్మా?
తను అలా ఉండడానికి అస్సలు ఛాన్సే లేదు.
సరే, నువ్వు చెప్పింది నిజమే.
తను ఎలా ఉండేదంటే...
మాక్సిమో.
నీ ఉద్యోగానికి గుడ్ లక్.
పెట్టుబడి వ్యవస్థలో కుక్కలాగా పనిచేస్తూ దాన్నే ఎంజాయ్ చేయి!
మాక్సిమో!
ఏంటో చెప్పనా?
మనం జీవితకాలం నుండి ఎదురుచూస్తున్న తరుణం ఆసన్నమైంది!
నీ శీలం కోల్పోయావా?
అదే అయితే పెద్ద వార్తే!
ఎవరితో చేశావు? నీ మూడో మరదలితోనా?
రెండో మరదలు అని మాత్రం చెప్పకు. మూడో మరదలే అయ్యుంటుందని నా అంచనా.
లేదు, లేదు. నేను నా శీలం కోల్పోలేదు. ఇది అంతకంటే పెద్ద వార్త!
మనకి కావాల్సిన మంచి వార్త.
మా ఇంటి పక్కన ఉండే టిటో వాళ్ళ ఫ్రెండ్ హార్హే ఉన్నాడు కదా,
వాళ్ళ అన్నయ్య మిగెల్,
మిగెల్ ఏమన్నాడంటే, అతని ఫ్రెండ్ ఫ్రాన్సిస్కో
లాస్ కొలీనాస్ రిసార్ట్ వాళ్ళు కొత్త స్టాఫ్ ని
నియమించుకోవడం కోసం ప్రకటన ఇచ్చారని చెప్పాడు!
ఈ ఉదయం మనిద్దరికీ ఇంటర్వ్యూ అపాయింట్మెంట్ బుక్ చేశాను!
వావ్, అది అద్భుతమైన విషయం!
కానీ నాకు కుదరదు.
ఈరోజు బస్ డిపోలో నా ఉద్యోగం మొదటి రోజు.
కానీ మన లక్ష్యం ఎప్పుడూ ఇదే కదా!
మీ అమ్మకి కళ్ళు బాగా కనబడితే
ఎలా ఉంటుందో ఊహించు.
తను సముద్రం పక్కన ఒక పెద్ద భవంతిలో ఉంటే ఎలా ఉంటుందో ఊహించు
ఆమె దాన్ని శుభ్రం చేస్తున్నట్లు కాకుండా, నువ్వు ఆమె కోసం దాన్ని కొని ఇచ్చినట్లు ఊహించు!
లాస్ కొలీనాస్
ఏయ్!
మీరు వెళ్ళాల్సిన దారి వెనకవైపు ఉంది.
వెళ్ళండి, అటువైపుగా వెళ్ళండి!
ఇంటర్వ్యూ జరిగే రోజంటే నాకు ఇష్టం ఉండదు.
ఇక్కడ ఏం రాయాలో కూడా నాకు తెలియట్లేదు.
నువ్వు "లేట్ నైట్ ఎంటర్టైన్మెంట్
కంపెనీకి అడ్వర్టైజింగ్ ప్రెసిడెంట్" అంటే ఏంటి నీ ఉద్దేశం?
మరి నేనెవరిని!
ఊళ్లోనే బాగా పాపులర్ అయిన స్ట్రిప్ క్లబ్ కోసం పామ్ ప్లేట్స్ పంచే వాడిని ఏమంటారు మరి?
నువ్వు అబద్ధాల కోరువి అంటాను, మెమో.
లేదు, దాన్ని తెలివిగా ప్రవర్తించడం అంటారు.
నువ్వు అందరిలా ఉండకూడదు.
మాక్సిమో గల్లార్దో?
వెళ్లి మిస్ గార్సియాని కలవండి. ఎడమవైపున్న ఆఖరి గది.
మిగిలిన అభ్యర్థుల ముందు నుండి వెళుతున్నప్పుడు,
వారికంటే భిన్నంగా ఎలా ఉండాలా అని ఆలోచించాను.
అప్పుడు నేను ఒక తలుపు మీద ఆయన పేరు చూశాను.
ఏది ఏమైనా సాధించాలని నిర్ణయించుకున్నాను.
ఎక్స్క్యూజ్ మీ, డాన్ పాబ్లో?
ఇక్కడ ఇంగ్లీషులోనే మాట్లాడతాం.
నా పేరు మాక్సిమో.
రిసార్టులో ఉద్యోగం కోసం ఇంటర్వ్యూ ఇవ్వడానికి వచ్చాను.
ఇంటర్వ్యూలు అక్కడ జరుగుతున్నాయి.
నాకు అర్థమయింది.
అదేంటంటే, నేను కూడా మీలాగే అరెనల్ వీధిలో పెరిగాను.
ఇప్పటికీ అక్కడే ఉంటున్నాను.
-కానీ ఈరోజు నేనిక్కడ ఉండడానికి కారణం... -ప్లీజ్.
వెళ్ళేటపుడు తలుపు మూసి వెళ్ళు.
ఒకసారి మీరు నాకిది ఇచ్చారు,
అప్పటినుండీ, నేను మిమ్మల్ని మళ్ళీ కలవకపోతానా అన్న ఆశతో,
దీన్ని జేబులోనే పెట్టుకుని తిరుగుతున్నాను.
ఇప్పుడు మిమ్మల్ని కలిశాను,
కాబట్టి నేను ఇక బయలుదేరతాను.
నీ పేరు ఏమని చెప్పావు?
మాక్సిమో గల్లార్దో రామోస్, సర్.
నీ అప్లికేషను ఒకసారి చూపించు.
ఇక్కడికి వందకు పైగా అభ్యర్థులు వచ్చారు.
అందులో ప్రతి ఒక్కరూ ఇంగ్లీష్ మాట్లాడతారు, నీకంటే ఎక్కువ అనుభవం ఉన్నవాళ్లు.
వాళ్ళలో ఒకరిని కాకుండా నీకెందుకు ఉద్యోగం ఇవ్వాలంటావ్?
ఎందుకంటే వాళ్ళు ఇక్కడికి కేవలం ఉద్యోగం కోసమే వచ్చారు.
నేను ఈ చోటుని ఇష్టపడుతున్నాను కాబట్టి వచ్చాను, అచ్చం మీలాగే.
మీరు 1949, మార్చి పన్నెండున
దీని గేట్లు తెరిచినప్పటి నుండీ లాస్ కొలీనాస్ లో పనిచేస్తున్నారు.
మీ హయాంలో నలుగురు ఓనర్లు మారారు,
మూడు తుఫాన్లు వచ్చాయి, రెండుసార్లు పూర్తిస్థాయి మరమ్మత్తులు జరిగాయి,
అలాగే 1972లో జికామా కోసం పిలుపు ఇచ్చారు,
దారుణమైన నల్లుల ముట్టడి జరిగింది.
మీరు కేవలం ఒక్కరోజు మాత్రమే సెలవు పెట్టారన్న పుకారు ఉంది.
మా తాతయ్య అంత్యక్రియలు వారాంతంలో
పెట్టి ఉంటే ఆ ఒక్కరోజు కూడా మానేవాడిని కాదు.
నాకు ఎనిమిదేళ్ళ వయసు నుండీ, లాస్ కొలీనాస్ లో పనిచేయాలన్నది నా కల.
ఇప్పుడు ఇక్కడికి వచ్చాను,
వాస్తవానికి నాకు లేనిదల్లా ఒకే ఒక్క అవకాశం మాత్రమే.
నాకా అవకాశం ఇస్తే, మీరు ఎప్పుడూ ఆ విషయంలో
బాధపడరని నేను మాటిస్తున్నాను.
హేయ్, నేను వచ్చేశాను.
హాయ్, మమ్మీ.
"మమ్మీ"?
నువ్వు అంట్లు తోముతున్నావా?
మాక్సిమో గల్లార్దో రామోస్, నువ్వు ఏం చేశావో చెప్పు?
అవును, మాక్సిమో, నువ్వు ఏం చేశావో అమ్మకి చెప్పు.
నేను పనికి వెళ్ళలేదు, ఎందుకంటే నాకు లాస్ కొలీనాస్...
రిసార్టులో ఇంకా మంచి ఉద్యోగం వచ్చింది.
ఆ పనికిమాలిన చోటుకు ఎప్పుడూ దూరంగా ఉండమని నేను చెప్పానా లేదా!
వాళ్ళు పనివాళ్ళని దోచుకుంటారు, మన సంస్కృతిని భ్రష్టుపట్టించారు.
అంతేకాదు, అక్కడ జరిగేవన్నీ అక్రమ కార్యకలాపాలే.
మీ నాన్న ఏమంటారో ఆలోచించావా?
ఆయన సంతోషిస్తారేమో ఎవరికి తెలుసు.
నాన్న బస్సు డ్రైవర్ గా ఎంతో కష్టపడ్డారు, అయినా ఏం మిగిలింది?
నడుపుతూ నిద్రపోవడం వల్ల చనిపోయారు!
మన జీవితాలు బాగుపడడానికి ఈ ఉద్యోగం కనీసం ఒక అవకాశం ఇస్తుంది.
నీ కళ్ళని పరీక్ష చేయించొచ్చు, అమ్మా.
నా కళ్ళు బాగానే ఉన్నాయి.
పోయిన వారం, నేను ఉంచుకున్న రెస్లింగ్ బొమ్మల్లో ఒకదానికి నువ్వు ప్రార్థన చేయడం చూశాను.
ఎందుకంటే అతను గెలవాలని నేను కోరుకున్నాను.
అమ్మా...
నువ్వు నన్ను మంచివాడిగానే పెంచావు.
ఆ విషయంలో ఎలాంటి తప్పూ జరగదని నేను మాటిస్తున్నాను.
ఆ చోటు నీలో మార్పు తీసుకురాదని నాకు మాటివ్వు.
మీ నాన్న రక్షణ ఎప్పుడూ నీకు ఉండేలా మీ నాన్న గొలుసు ఎప్పుడూ వేసుకుంటానని మాటివ్వు.
ఎంత బోరింగ్ గా ఉందో! ఇక్కడేదో అద్భుతం జరగబోతోందని అనుకున్నానే.
లాస్ కొలీనాస్
నేనిక్కడ కూర్చుని ఉన్నానంటే నమ్మలేకపోతున్నాను.
నాకైతే అసలు కూర్చోవడమే గొప్పగా ఉంది.
మా ఇంట్లో ఒకే ఒక్క కుర్చీ ఉంది.
హలో, నా ప్రియమైన డార్లింగ్స్.
అత్యంత ప్రాచుర్యం పొందిన,
అలాగే అత్యంత అపఖ్యాతి పొందిన లాస్ కొలీనాస్ రిసార్టుకు స్వాగతం.
నా పేరు, డయాన్ డేవిస్.
నన్ను మీరు గుర్తుపట్టే ఉంటారు...
ఐ లవ్ యు.
టివిలో నేను కొన్ని సీరియల్స్ లో నటించాను,
నేను చేసిన అదిరిపోయే వర్కవుట్ వీడియోలు...
తిప్పండి, తిప్పండి, ఇంకా తిప్పండి...
భోజనానికి బదులుగా తీసుకునే మిల్క్ షేక్స్ తయారీ.
నాకు అప్పుడే సన్నగా అయిపోయినట్లు అనిపిస్తోంది.
ఫిట్ నెస్ రాణి నుండి హోటల్ అధినేతగా
నా బెస్ట్ సెల్లింగ్ ఆత్మకథ.
స్వర్గానికి ప్రతిరూపం అయిన ఈ చోటుని
నేను రెండు పదాలు దృష్టిలో ఉంచుకుని కొన్నాను, "పూర్తి శ్రేష్టత."
మీరు ఇంతదూరం వచ్చారంటే,
మిమ్మల్ని ఇంటర్వ్యూ చేసిన వారు మీలో సామర్థ్యాన్ని గుర్తించారని అర్థం, హుర్రే.
ఇప్పుడు మీరు చప్పట్లు కొట్టచ్చు.
ఇక్కడికి ప్రపంచంలోనే అత్యంత ధనవంతులు,
అంతర్జాతీయ ఖ్యాతి పొందిన వాళ్ళు విందు వినోదాల కోసం వస్తూ ఉంటారు.
చెత్త లేసర్ డిస్క్.
హలో గైస్, నా పేరు ఛాడ్.
ఇక్కడి జనరల్ మేనేజర్ గా,
లాస్ కొలీనాస్ ప్రతిష్టని కాపాడడం నా బాధ్యత.
ఆ ప్రతిష్ట ఏంటి అని మీరు అడగొచ్చు.
సరే, నేను చూపిస్తాను.
వెళ్దాం పదండి. నాతో రండి.
ఇక్కడ మేము అన్నిటికంటే ఎక్కువగా గర్వపడే విషయం ఏంటంటే విచక్షణ, సరేనా?
తమ జీవితాల నుండి విరామం పొందేందుకు జనం ఇక్కడికి వస్తారు,
అంతేగానీ, తమ ప్రైవేటు జీవితాల గురించి అందరికీ తెలియజేసేందుకు కాదు.
కాబట్టి, ఇక్కడ ఉన్న రక్తపు మరక ఏంటని
ఎంతో మందిని జైలుకు పంపగల నిజాలు నాకు తెలిసి ఉండవచ్చు
కానీ చెప్పను.
ఎందుకో తెలుసా? విచక్షణ.
మంచిది. వెళ్దాం రండి.
ఇదేమో లాబీ.
చాలా సెక్సీగా ఉంది, కదూ? మీకు "సెక్సీగా" అంటే ఏంటో తెలుసుగా?
ఇతనే మన హెడ్ బార్ టెండర్, బేటో.
తను కలిసిన ఎందరో ప్రముఖుల కథలు ఇతని దగ్గర ఉన్నాయి,
వాటిలో కొన్ని నిజమైనవి కూడా ఉన్నాయి.
నా ఫ్రెండ్ మార్లోన్ బ్రాండో కూడా నాతో ఇదే జోక్ వేస్తాడు.
ఇదంతా నిజంగానే జరుగుతోందా?
ఇది కనుక కలైతే, నేను ఎప్పటికీ నిద్ర లేవాలని అనుకోను.
ఏయ్! అబ్బాయి, వెళ్దాం రా.
ఈ రిసార్ట్ మొత్తానికీ ప్రధాన ఆకర్షణ ఇదే.
ఇక్కడే యాక్షన్ మొత్తం మొదలవుతుంది.
మాక్సిమో గల్లార్దో, నువ్వు ఇక్కడే పనిచేస్తావు.
మెమో రేయిస్?
నేనే. నేను కూడా పూల్ దగ్గరే పనిచేయాలా?
నిజానికి, నీ అప్లికేషను ప్రకారం నువ్వు
"అంతర్జాతీయ దుస్తుల సంస్థకు ఛీఫ్ ఆపరేటింగ్ ఆఫీసర్"వి.
సరిగ్గా చెప్పారు, సర్.
ఏంటి? మా అమ్మ నా చేత పక్కింటి గ్వాటెమెలన్ వాళ్ళ బట్టలన్నీ మడత పెట్టించేది.
లేదు. లేదు. లేదు. అతిధుల ముందు స్పానిష్ మాట్లాడకూడదు, ఎప్పుడూ కూడా.
కాబట్టి మీలాంటి అర్హతలున్న వ్యక్తి మాత్రమే ఈ ప్రత్యేకమైన
అసైన్మెంట్ పూర్తి చేయగలడని నేను అనుకున్నాను.
చూడు. నా తెలివితేటలు నన్ను ఎలాంటి స్థానంలో నిలబెట్టాయో.
ముందు దుప్పట్లు, తర్వాత టవల్స్ మడత పెట్టు.
మొదలుపెట్టు!
మీకు ఎలాంటి సందేహాలున్నా, హెక్టర్ వాటిని తీర్చగలడు.
అర్జెంటినా నుండి వచ్చిన వాళ్ళలో ఇతన్ని మించిన వారు లేరు.
-హేయ్, ఈ కొత్తబ్బాయి సంగతి చూడు, సరేనా? -తప్పకుండా, బాస్.
నా పేరు హెక్టర్, కానీ జనం నన్ను రక్షకుడు హెక్టర్ అంటారు.
వాస్తవానికి నేను స్పెయిన్ నుండి వచ్చాను,
కానీ ఇక్కడి వారికి అందరూ ఒక్కటే.
ఇక్కడున్న ప్రతి విషయాన్నీ, ప్రతి ఒక్కరినీ మనం పట్టించుకోవాలి.
దీంతో దాని పని సరి, మేడమ్.
నా హీరోవి.
అన్నిటికంటే ముఖ్యమైన విషయం ఏంటంటే వాళ్ళ అవసరాల్ని కనిపెట్టాలి.
అలా చేయగలిగావంటే, ఇక నిన్ను మించిన వారుండరు.
నేను ఉండగా అలాంటివి జరగవు.
దేవుడు నాకు ఎప్పుడూ తోడుగా ఉంటాడు.
నాకు అన్నీ నేర్పించండి మాస్టర్,
నన్ను నమ్ము ఫ్రెండ్, నాకు తెలిసినవన్నీ ఫ్రీగా నేర్పిస్తే
నాకు ఎంతో సంతోషంగా ఉంటుంది, కానీ అలా చేయాలని అనుకోవడం లేదు.
హెక్టర్, కొంచెం వచ్చి ఈ రాఫ్ట్ సంగతి చూడవా, ప్లీజ్?
తప్పకుండా చేస్తాను.
గుడ్ లక్, బంగారం.
-హాయ్, యామీ. -హెక్టర్, నీ సాయం కావాలి.
-పిల్లలు నన్ను హింసిస్తున్నారు. -అవునా? నేను చూస్తాను, సర్.
నేను చుట్టూ చూసినపుడు,
మా అమ్మ మాట్లాడే పాపాలు గానీ, మోతాదు మించి శృంగారం గానీ నాకు పూర్తి నిరాధారంగా అనిపించాయి.
వాళ్ళు శెలవులు గడపడానికి వచ్చిన మామూలు
టూరిస్టులలాగా అనిపించారు.
మహిళలు
సరే. బహుశా నేననుకున్నంత మామూలుగా ఉండలేదులే.
వావ్.
అప్పుడే నేను తనని మళ్ళీ చూశాను.
ఈసారి కూడా ఆమె నావైపు చూసింది, హ్యూగో.
అంటే దానర్థం ఏంటో తెలుసా?
అంటే మేమిద్దరం ఒకరినొకరం చూసుకున్నాం.
నేను వెళ్లి తనతో మాట్లాడాలి.
హాయ్. నా పేరు మాక్సిమో. ఈరోజే పనిలో చేరాను.
హాయ్, మిమ్మల్ని కలవడం సంతోషం. నా పేరు హూలియా.
నేను ఇప్పుడే ఒక కుక్కకి నాణ్యమైన మాంసం అందించి వచ్చాను.
ఇక్కడ ఇది సాధారణమైన విషయమేనా?
మీరు అనుకునే దానికంటే చాలా సాధారణం.
మీరు ఎక్కడ పని చేస్తున్నారు?
ప్రస్తుతం అయితే పూల్ బోయ్ ని.
కానీ త్వరలోనే, నేను మేనేజర్ ని అవుతాను.
ఏదో ఒకరోజు, ఈ చోటుని సొంతం చేసుకుంటాను.
మీ ఆత్మ విశ్వాసం నాకు నచ్చింది.
ఇక మీ ఇంగ్లీష్, అది చాలా బాగుంది.
థాంక్యూ. మంచి టీచర్ల దగ్గర ఇంగ్లీష్ నేర్చుకున్నాను,
ల్యూక్ స్కైవాకర్, ఇండియానా జోన్స్, డానీ జుకో...
నేను కూడా మంచి టీచర్ల దగ్గరే ఇంగ్లీష్ నేర్చుకున్నాను,
జేన్ ఆస్టిన్, ఎమిలీ బ్రోంట్, వర్జీనియా వూల్ఫ్...
ఏమీ అనుకోకండి, కానీ మీరు చెప్పేవి చాలా బోరింగ్
సినిమా పాత్రల లాగా అనిపిస్తున్నాయి.
నిజానికి వాళ్ళు రచయిత్రులు.
గొప్ప రచయితల్లో వీళ్ళూ ఒకరు.
కానీ నాకు 'గ్రీస్' సినిమాలో పాటలంటే ఇష్టం.
ఆ సమయంలో, హూలియానే నాకు కావాల్సిన వ్యక్తి అని అర్థమైంది.
తన కళ్ళను చూస్తేనే నాకు అర్థమైంది.
-నాకు ముద్దు పెట్టాలనుందా? -అవును.
ఆగు. ఆపు.
చూడగానే ముద్దు పెట్టుకున్నావా? నిజమేనా?
సరే, అదేం లేదు. కథ కొంచెం ఆసక్తికరంగా ఉండాలి కదా అని.
ఇప్పటి పిల్లలు ఎలా తయరయ్యారంటే,
కథలో మసాలా లేకపోతే వెంటనే బోర్ ఫీలవడం మొదలుపెడతారు.
కానీ నాకు తనతో సంబంధం ఉన్నట్లు అనిపించింది.
నువ్వు ఈ చోటుని సొంతం చేసుకుని, నేను పనిచేయాల్సిన
అవసరం లేదని చెప్పే వరకూ నేను పనిచేసి తీరాలి.
ఉచిత సలహా కావాలా, అబ్బాయి?
చెప్పండి. మీరు ఏ సలహా ఇచ్చినా తీసుకుంటాను.
నీ ఉద్యోగం ఊడిపోకుండా ఉండాలంటే,
మీ బాస్ గర్ల్ ఫ్రెండ్ కి దూరంగా ఉండడం మంచిది.
ఏంటి మీ ఉద్దేశం? హూలియా బోయ్ ఫ్రెండ్ ఎవరు?
నీకు బాగా అనిపిస్తుందంటే చెబుతాను, ఏదేమైనా నీకు అలాంటి అవకాశం లేదు.
చాల్లే ఆపు.
నాకు తెలీదు, మెమో.
ఈ చోటు నేను అనుకున్నట్లుగా ఉందని అనిపించడం లేదు.
నిజంగానే అంటున్నావా?
ఇంతకంటే బాగా ఏముంటుంది?
సరే, బహుశా ఇదంటే ఇది కాకపోవచ్చు.
కానీ నీకు జీవితంలో మళ్ళీ దొరకని అవకాశం దొరికింది.
దాన్ని వీలైనంతగా ఉపయోగించుకో!
ఉదాహరణకి, ఈ అందమైన చెవి దిద్దు చూశావా?
మా అమ్మ అద్భుతంగా చేసే టోర్టా తినడానికి ఇచ్చినందుకు,
లూపె అతిధులు వదిలేసిన వస్తువులలో ఒకటి ఎంచుకునే అవకాశం ఇచ్చింది.
అక్కడ ఇంకా ఏమేం ఉన్నాయో నువ్వు ఊహించలేవు.
డైమండ్స్, క్యూబన్ సిగార్స్, రింగ్స్, ఒక ఇగ్వానా...
వాటిలో నువ్వు దీన్ని ఎంచుకున్నావా?
ఖచ్చితంగా!
చూడగానే నాకే కావాలని చెప్పాను.
ఇక్కడ మన కలలు నిజమవుతాయి.
కాబట్టి ఏదైనా నీ చేతికి అందకుండా పోతోందని అనిపిస్తే,
దానికోసం మరింతగా ప్రయత్నించు.
మంచి సలహా.
ఛండాలపు చెవిదిద్దు. కానీ గొప్ప సలహా.
జీవితంలో ఏదీ ఇంత కష్టంగా ఉండకూడదు.
ఇందుకు నన్ను క్షమించండి.
సాధారణంగా వీటిని తెరిచే సర్వ్ చేస్తారు.
సరే, జాగ్రత్త. దెబ్బ తగిలించుకోకండి.
-నాకు ఒక సిగార్ చాలు. -మీకేమైనా సాయం కావాలా, మిస్ డేవిస్?
నాకు తెలీదు. నీ దగ్గర పొరబాటున
ఇంకో బోటిల్ ఓపెనర్ ఉందా?
వాళ్ళు ఐస్ బకెట్ తెచ్చారు, కానీ ఓపెనర్ ఎక్కడా కనిపించడం లేదు.
అతను ఏదైనా మ్యాజిక్ చేయబోతున్నాడా?
బహుశా దాన్ని మార్గరిటాలాగా మార్చేస్తాడేమో.
అదరగొట్టావ్.
ఇది పాత ట్రిక్కే.
కానీ ఇది మెక్సికోలో మాత్రమే పనిచేస్తుంది.
ఇక్కడి డాలర్ అంత గట్టిగా ఉంటుంది.
సరదాగా ఉంది.
-అతను సరదా మనిషి. -అతను సరదా మనిషి.
కొత్తగా చేరావా?
నిజానికి ఈరోజు నా మొదటిరోజు.
అయితే, నీ ప్రారంభం బాగా జరిగినట్లే.
ఫ్రెండ్స్, ఇతనే మన కొత్త రక్షకుడు హెక్టర్.
మీకు పరిచయం చేస్తున్నాను...
సారీ, ఇంతకీ నీ పేరేంటి?
నా పేరు మాక్సిమో... ఒట్టి మాక్సిమో.
మాక్సిమో ఒట్టి మాక్సిమో.
దారుణంగా ఉంది. ఈసారి సరిగ్గా చెప్పాలి.
వీళ్ళు నా ఫ్రెండ్స్, బెన్నెట్స్.
వీళ్ళు స్కనెక్టిడీ నుండి ఇప్పుడే ఇక్కడికి వచ్చారు.
నువ్వు దయచేసి వీరిని వీరి కబానాకి తీసుకువెళ్ళు.
-వీళ్ళని జాగ్రత్తగా చూసుకో. -థాంక్యూ, డయాన్.
మీకు స్వాగతం.
మీకే సాయం కావాలన్నా అడగండి, మిస్ డేవిస్.
ఎండకి కమిలి పోతున్నావు.
-నేనెప్పుడూ ఇంతేగా. -అవునవును.
మనం చేరుకున్నాం.
ఇది అద్భుతంగా ఉంది.
ఓహ్, నాకు బాగా నచ్చింది.
వచ్చి కూర్చో.
మీకోసం ఇంకేదైనా తీసుకు రమ్మంటారా?
అవును. మాక్కొంచెం గడ్డి కావాలి.
పరవాలేదు.
మీ ఉద్దేశం, గోల్ఫ్ కోర్సులో ఉండేదా, ఇంటి ముందు ఉండేదా లేక...
జోక్ చేస్తున్నాడు.
లేదు. దాన్నే మేరీ జేన్ అనీ, రీఫర్ అనీ అంటారు.
అకపుల్కో ప్రత్యేకం. అర్థమయిందా?
ఓహ్, అర్థమయింది. మీరు నన్ను గంజాయి తెమ్మంటున్నారా?
అవును.
పిల్లలు లేకుండా మేము ఐదు రోజులు గడపబోతున్నాం,
కాబట్టి మేము మత్తులో ఉండాలనుకుంటున్నాం.
కాబట్టి, నువ్వు మాకు సాయం చేయాలి, మాక్సిమో,
లేదంటే ఈ పని చేసి పెట్టమని హెక్టర్ ని అడగమంటావా?
పిలిచారా, మిస్టర్ బెన్నెట్?
పిలిచామా, మాక్సిమో?
వద్దు.
ఇంతకీ మీకు ఈ మందులు ఎప్పుడు కావాలి?
అకపుల్కోలో సూర్యాస్తమయాలు అద్భుతంగా ఉంటాయని అంటారు.
అది జరిగే సమయంలో మేము మత్తులో ఉండాలని కోరుకుంటున్నాం.
త్వరగా వెళ్ళు. ఎందుకంటే, మేము సూర్యాస్తమయం మిస్సయితే,
పరిస్థితి బాగుండదు, ఫ్రెండ్.
సరే, నేను వెంటనే వచ్చేస్తాను.
ఉన్నట్లుండి నా పరిస్థితి కుడితిలో పడ్డ ఎలుకలాగా తయారైంది, హ్యూగో.
యజమాని స్నేహితులకు సాయం చేయకపోతే, నా ఉద్యోగం ఊడిపోయేలా ఉంది.
ఒకవేళ నేను డ్రగ్స్ తో పట్టుబడితే, అప్పుడు కూడా నా ఉద్యోగం ఊడిపోయేలా ఉంది.
నేను ఈ పరిస్థితిని జాగ్రత్తగా అధిగమించాలి.
హాయ్, బెటో. నా పేరు మాక్సిమో. ఇక్కడ కొత్తగా చేరాను.
కొందరు అతిధులు వాళ్ళ కోసం ఒకటి తెచ్చి ఇమ్మని అడిగారు.
ఓహ్, నీకు మెనూ కావాలా.
లేదు, ఇది మెనూలో ఉంటుందని నేను అనుకోవడం లేదు.
ఇదొక మొక్క, కానీ అది ఏంటో నేను చెప్పలేను.
అలాగా.
-అవియర్! ఇక్కడికి రా. -ఏంటి సంగతి, బెటో?
చూడు, మాక్సిమోకి ఏదో మొక్క కావాలంట,
కానీ దాని పేరేంటో అతనికి తెలీదు.
అది ఇంట్లో పెంచుకునేదా లేక బయట పెరిగేదా?
నాకు తెలీదు...
మూలికల జాతికి చెందింది. అది మనకి రిలాక్స్ అయిన ఫీలింగ్ ఇస్తుంది...
అర్థమయింది.
హ్వనిత! ఇక్కడికి రా!
హ్వనితకి రకరకాల ఐస్ టీలు చేయడం అంటే ఇష్టం.
-దాని రుచి ఎలా ఉంటుంది? -లేదు, నిజానికి అది టీ కాదు.
సాధారణంగా ఇది చట్టబద్దమైనది...
-కాదు. -అయితే కష్టమే.
అదేమిటో కనిపెట్టడం తేలికైన విషయం కాదు.
సరే, మనందరికీ అర్థమయినంత వరకూ,
అది మొక్కే, కానీ ఎలాంటిదో మనకి తెలీదు.
అదొక మూలిక, కానీ టీ మాత్రం కాదు.
-తులసి! -టార్రాగన్.
-కొత్తిమీర! -ఖచ్చితంగా తులసే అయ్యుంటుంది.
-సారీ, కష్టమైన ప్రశ్న. -కొత్తిమీర!
మీరందరూ కరెక్టే! యే!
కొత్త వాళ్ళతో ఆడుకుంటే భలే మజాగా ఉంటుంది.
హేయ్.
మెమో! నాకో సమస్య వచ్చి పడింది.
డయాన్ స్నేహితుల్లో కొందరికి గంజాయి తీసుకెళ్ళి ఇవ్వాలి, లేదంటే తను నా ఉద్యోగం పీకేస్తుంది.
కానీ దాన్ని ఎక్కడ సంపాదించాలో నాకు తెలీదు.
నేనిప్పుడు ఏం చేయాలి?
అతిధులు పోగొట్టుకున్న వస్తువుల్లో బహుశా లూపెకి ఏమైనా దొరికి ఉండొచ్చు.
నేను ఇక్కడే ఉంటాను.
హాయ్, లూపె.
నా పేరు మాక్సిమో, మెమో బెస్ట్ ఫ్రెండ్ ని.
అతిధులు పోగొట్టుకున్న వస్తువుల్లో మీకు పొరబాటున గంజాయి ఏమైనా దొరికిందా?
లేదు, అవును. అవును, నా దగ్గర కొంత ఉంది.
బదులుగా నాకేం ఇస్తావు?
ఈరోజు ఉదయమే, అకౌంటింగ్ లో పనిచేసే జార్జ్
రోలెక్స్ కి బదులుగా తన పన్నొకటి ఇచ్చాడు.
అతని పంటితో మీరేం చేసుకుంటారు?
అతని పంటితో నాకు పనిలేదు.
నా దగ్గర ఉన్న వస్తువు కోసం అతను ఎంతగా తపిస్తున్నాడో తెలుసుకోవడం కోసం అడిగాను.
అదీ, మీకు ఇవ్వడానికి నా దగ్గర విలువైన వస్తువులేమీ లేవు.
నా దగ్గర కొంత చిల్లర, మీల్స్ కూపన్లు,
మా నాన్న గొలుసు...
ఏదీ చూడనివ్వు.
ఈ గొలుసు నీకు ఎంత ముఖ్యమో చెప్పు బాబూ?
మీరు ఊహించగలిగిన దానికంటే ఎంతో ఎక్కువ ప్రధానం.
అయితే ఇవ్వు.
లేదు. ఇదా?
అవును.
ఇది మీకు అవసరం లేదు. లేదంటే పన్ను ఇవ్వనా? నేను ఈ పంటిని పెద్దగా వాడడం లేదు.
నా ఆఫర్ మూడు క్షణాల్లో...
ప్లీజ్, లూపె, ఇది తప్ప ఏదైనా.
రెండు...
నిన్ను బతిమాలుకుంటున్నాను. ఇలా చేయకండి.
ఒకటి...
ఇదిగో తీసుకోండి. టైమ్ అప్పుడే అయిపోలేదు.
బాగా చేశావు, మాక్సిమో.
బాగా చేశావు, బాబూ.
మీకు కావలసింది ఇదే అనుకుంటున్నాను.
నేను చేసిన పని నాకే నమ్మశక్యంగా లేదు.
ఉద్యోగంలో చేరిన మొదటిరోజే మా అమ్మ భయాలన్నీ నిజమయ్యాయి.
నాకు చాలా దారుణంగా అనిపించింది.
మాక్సిమో.
చెప్పు?
నీ మొదటి రోజు ఎలా గడిచింది?
గొప్పగా అయితే కాదు.
నేను కొన్ని...
పిచ్చి పనులు చేయాల్సి వచ్చింది.
నువ్వా? భలే వాడివే.
ఇంతకీ ఏమేం పిచ్చి పనులు చేశావు?
అతిధి కోసం డ్రగ్స్ తేవడానికి నాన్న గొలుసు ఇచ్చేశాను.
ఓరి నాయనో!
అమ్మేమో నన్ను పిచ్చి పిల్ల అంటుంది మరి?
ఆ పని చేసినందుకు చాలా బాధగా ఉంది, కానీ నాకు వేరే దారి లేదు.
చెప్పాలంటే, నాకు దారి ఉంది, కానీ నా ఉద్యోగం పోగొట్టుకోదలుచుకోలేదు.
శారా, నేను చెడ్డ వాడినని అనుకుంటున్నావా?
లేదు.
విసిగిస్తావా? అంటే అవును. కానీ చెడ్డ వాడివా? అంటే కొంచెం కూడా కాదు.
అక్కడ ఏం జరిగినా కూడా, నువ్వు మన జీవితం
బాగుపడాలని మాత్రమే చేస్తున్నావని నాకు తెలుసు.
బహుశా కారు కొనుక్కోవడం కోసం కూడా కావొచ్చు.
అవును, అది కూడా.
థాంక్స్.
-ఇంతకీ ఎలాంటి డ్రగ్స్? -మన చర్చ పూర్తయింది.
మాక్సిమో.
ఏదైనా సమస్యా?
అవును. నేను ఊరికే...
నేనిక్కడ సౌకర్యంగా ఫీలవుతున్నానో లేదో తెలియడం లేదు.
ఇలాంటి చోటులో పనిచేయడం ఎలా ఉంటుందో
నేను ముందుగానే ఒకలాగా ఊహించుకున్నాను.
కానీ ఇది...
అలా లేదు.
అలాగా.
మీరు ఎలా చేశారు?
నా ఉద్దేశం, మీకు ఎదురైన అనుభవాలు,
ఇన్నేళ్ళ పాటు ఇందులో భాగంగా ఉన్నారు కదా.
ఈ రిసార్టులో పనిచేయడం నాకు దక్కిన గొప్ప గౌరవంగా భావిస్తున్నాను.
ఇది నేను గర్వపడేలా చేసింది. నా జీవితానికో అర్థాన్ని ఇచ్చింది.
నా భార్యకీ, నా కొడుక్కీ మంచి జీవితం అందించగలిగేంత డబ్బుని ఇచ్చింది.
అయితే ఈ చోటు పట్ల నాకున్న అంకింత భావం వల్ల...
నేను ఊహించిన దానికంటే ఎంతో ఎక్కువగా త్యాగాలు కూడా చేశాను.
అయినప్పటికీ, ఎందుకో తెలీదు గానీ ఇక్కడ ఉండడాన్ని ప్రతిరోజూ అదృష్టంగా భావిస్తాను.
మీరు చెప్పేది వింటే, లాస్ కొలీనాస్ లో పనిచేయడం కోసం ఎంతో కోల్పోయినట్లుగా అనిపిస్తోంది.
ప్రతి కలా కొన్ని త్యాగాలను కోరుతుంది.
నేను అందుకు సిద్ధపడ్డాను.
మరి నువ్వు?
మిస్ డేవిస్, నాకీ అద్భుతమైన అవకాశం ఇచ్చినందుకు మీకు ధన్యవాదాలు.
ఇక్కడ పనిచేయడం నిజంగా కల నిజమైనట్లుగా ఉంది.
-కానీ ఇక్కడి వాతావరణం మధ్య... -అదిగో వచ్చేశాడు!
మాక్సిమో ఒట్టి మాక్సిమో.
నీ పేరు నాకు నచ్చుతున్నట్లు అనిపిస్తోంది.
గుడ్ మార్నింగ్, మిస్టర్ అండ్ మిసెస్ బెన్నెట్.
మీకు ఇబ్బంది లేకపోతే, నేను మిస్ డేవిస్ తో కొంచెం మాట్లాడాలని అనుకుంటున్నాను.
డయాన్, ఇతను మామూలోడు కాదు.
ప్రత్యేకమైన వ్యక్తి.
ఇతను చాలా కష్టపడతాడు, అంకితభావం ఉంది...
-నీకోసం ఒక చిరు కానుక. -థాంక్యూ.
రెండు వందల డాలర్లా?
నువ్వు సాధించావ్, మై ఫ్రెండ్.
నువ్వు నిజంగానే సాధించావ్.
మాక్సిమో.
నువ్వేదో చెప్పాలని అనుకుంటున్నట్లున్నావ్?
ఆ క్షణమే నా జీవితాన్ని నిర్ణయించింది, హ్యూగో.
డబ్బా లేక నా విలువలా?
తిరిగి బస్ డిపోకి వెళ్ళాలా లేక తెలియని కొత్త లోకంలో అడుగుపెట్టాలా?
మా అమ్మ అంగీకారమా
లేక నా కుటుంబం ఆర్ధిక భవిష్యత్తు మొత్తమా?
సర్ప్రైజ్!
-ఏంటి సంగతి? -ఏంటిది?
నాకివి అవసరం లేదు.
కనీసం ప్రయత్నించొచ్చు కదా. నాకోసం.
ఎలా ఉంది?
నేను... నేను మళ్ళీ చూడగలుగుతున్నాను.
మాక్సిమో, నువ్వు చాలా అందంగా ఉన్నావు!
శారా!
నీ బట్టలు ఎందుకంత వింతగా ఉన్నాయి?
ఓహ్, బాగుంది, మాక్సిమో. అమ్మ మళ్ళీ చూడగలుగుతోంది.
మాక్సిమో, ఇవి చాలా ఖరీదైనవిగా కనిపిస్తున్నాయి. ఎలా తీసుకొచ్చావు?
ఈ ఉద్యోగంలో నేను బాగా డబ్బు సంపాదించగలనని నీకు చెప్పాను కదా.
ఈ అద్దాలు ప్రస్తుతానికి మాత్రమే.
నిన్ను మంచి కళ్ళ డాక్టర్ దగ్గరికి తీసుకెళ్ళాలి.
మాక్సిమో, ఇప్పుడు నేను నీ కళ్ళలోకి సూటిగా చూడగలుగుతున్నాను,
నిజం చెప్పు.
నాకు ఇష్టం లేని పనిచేసి...
నువ్వు ఈ డబ్బు సంపాదించావా?
అమ్మా, నేను నీతో అబద్ధం చెప్పనని తెలుసుగా.
కొంచెం కూడా.
ఆ విధంగా నా ప్రయాణం మొత్తం ప్రారంభమైంది.
ఆగు. మొత్తం కథ అయిపోలేదు కదా.
నాకు ఇంకా వినాలని ఉంది.
అంటే, హూలియా సంగతి ఏమైంది?
అమ్మమ్మ కంటి సమస్య.
డయాన్ ని మంచి చేసుకున్నాక నీ ఉద్యోగం ఎలా నడిచింది?
కాసేపటి క్రితం నా పుట్టినరోజు బహుమతి ఎవరో నచ్చలేదు అన్నారే.
నాతో రా.
ఏంటీ వస్తువులన్నీ?
న్యూయార్క్ యూనివర్సిటీ జేన్ ఐర్
నీ ప్రశ్నలకు సమాధానాలు.
ఇదిగో.
అబ్బో, ఎంత పెద్ద పుస్తకమో.
నేను కూడా తనతో అదే అన్నాను.
హ్యూగో, బంగారం.
జీవితం కొన్నిసార్లు అనుకోని మలుపులు తిరుగుతూ ఉంటుంది.
మాక్సిమో. మాక్సిమో.
-ఏంటిది? -దీన్ని పుస్తకం అంటారు.
అవును, ఆ మాత్రం నాకూ తెలుసు.
దీన్ని నాకెందుకు ఇస్తున్నావు?
క్లాసిక్ పుస్తకాలు చదవాలని అనుకుంటున్నావేమో అని తీసుకొచ్చాను.
నీకు ఇష్టముంటే, మనం బుక్ క్లబ్ లాంటిది మొదలు పెట్టొచ్చు.
ఆ పుస్తకాలన్నీ ఇంత లావుగానే ఉంటాయా?
టాల్స్టాయ్ రాసిన యుద్ధం-శాంతి ఇవ్వనందుకు సంతోషించు.
ముందు లోపల చూడు.
జేన్ ఐర్
మాక్సిమో - లాస్ కొలీనాస్ కు స్వాగతం! హూలియా
థాంక్యూ.
చాలా బాగుంది.
ఈ వారం పూర్తయ్యేలోగా మొదటి చాప్టర్ చదువు,
ఎందుకంటే పరీక్ష ఉంటుంది.
మెమో, ఇక్కడ పనిచేయడం వల్ల మనం బాగుపడతాం, కదూ?
ఖచ్చితంగా.
నా పుట్టినరోజున నా బట్టలు ఇక్కడ ఉతుక్కోవచ్చని లూపె చెప్పింది.
నేను చెప్పేది విను.
ఏదో ఒకరోజు, కొండల్లో నేనొక పెద్ద భవంతి కొంటాను,
దాని పక్కనే నువ్వు కూడా ఒకటి కొనుక్కుంటావు.
నేను, నువ్వు, మా అమ్మ, శారా, నీ కుటుంబం,
ఏ మరదలు కావాలో తేల్చుకున్నాక,
ఇంకా హూలియా అందరం కలిసి ఆనందంగా గడుపుతాం.
సాధ్యమయ్యే పనే. కాకపోతే హూలియా సంగతి కాకపోవచ్చు,
-కానీ మిగిలినవన్నీ జరిగే అవకాశం ఉంది. -ఎందుకలా అన్నావు?
చాడ్ వల్లా? అసలు ఇంతకీ ఈ చాడ్ ఎవరు?
అమ్మా! కార్ వచ్చింది!
థాంక్యూ, చాడ్.
అతిధుల ముందు దయచేసి నన్ను అమ్మా అని పిలవకు.
అతను డయాన్ ని అమ్మా అని పిలిచాడా?
అదే నిజమైతే, నేను ఇష్టపడ్డ అమ్మాయి బోయ్ ఫ్రెండ్,
ఈ రిసార్ట్ యజమాని కొడుకన్నమాట.
అది ఏమాత్రం మంచి విషయం కాదు, మిత్రమా.
మనం రిసార్టులో ఉన్నప్పుడు స్పానిష్ మాట్లాడకూడదు, మర్చిపోయావా?
సబ్ టైటిల్స్ అనువదించింది: రాధ